హౌరా రాజధాని ఎక్స్‌ప్రెస్

హౌరా రాజధాని ఎక్స్‌ప్రెస్ భారతీయ రైల్వేలు, తూర్పు రైల్వే మండలం ద్వారా నిర్వహించబడుతున్న   ఒక ప్రతిష్ఠాత్మక రైలుసర్వీసు.ఇది పశ్చిమ బెంగాల్ రాజధాని సమీపలోవున్న హౌరా రైల్వే స్టేషన్ నుండి భారత దేశ రాజధాని ఢిల్లీలో గల న్యూఢిల్లీ రైల్వే స్టేషన్ వరకు ప్రయాణీస్తుంది.
## చరిత్ర
హౌరా రాజధాని ఎక్స్‌ప్రెస్ భారతీయ రైల్వేలు, ప్రారంభించిన మొదటి రాజధాని ఎక్స్‌ప్రెస్.దీనిని 1969 మార్చి 1 న న్యూఢిల్లీ రైల్వే స్టేషన్లో ప్రారంభించారు.ఈ రైలు న్యూఢిల్లీ రైల్వే స్టేషన్లో సాయంత్రం 05గంటల 30నిమిషాలకు బయలుదేరి మరుసటి రోజు ఉదయం 10గంటల 50నిమిషాలకు హౌరా రైల్వే స్టేషన్ చేరింది.తిరిగి హౌరా జంక్షన్ రైల్వే స్టేషనులో మరుసటి రోజు సాయంత్రం 05గంటలకు బయలుదేరి ముసటి రోజు ఉదయం 10గంటల 20నిమిషాలకు న్యూఢిల్లీ రైల్వే స్టేషన్ చేరింది.ఈ రైలును మొదటగా వారానికి రెండుమార్లుప్రయాణీంచే విధంగా ప్రారంభించారు.హౌరా రాజధాని ఎక్స్‌ప్రెస్ ను ప్రారంభించిన తరువాత కోల్‌కాతా, ఢిల్లీ ల మద్య ప్రయాణకాలం గణనీయంగా తగ్గింది.
## ప్రయాణ మార్గం
*12301 నెంబరుతో ప్రయాణించు హౌరా రాజధాని ఎక్స్‌ప్రెస్ హౌరాలో సాయంత్రం 04గంటల 55నిమిషాలకు బయలుదేరి ధన్‌బాద్, గయ, ముఘల్ సరై, అలహాబాద్, కాన్పూర్ ల మీదుగా ప్రయాణిస్తూ మరుసటి రోజు ఉదయం 10గంటలకు న్యూఢిల్లీ రైల్వే స్టేషన్ చేరుతుంది.ఈ రైలు ఆదివారం తప్ప మిగిలిని రోజుల్లో హౌరా నుండి బయలుదేరుతుంది.
*12302 నెంబరుతో ప్రయాణించు హౌరా రాజధాని ఎక్స్‌ప్రెస్ ఢిల్లీ రైల్వే స్టేషన్ లో 04గంటల 55నిమిషాలకు బయలుదేరి కాన్పూర్, గయ, ధన్‌బాద్ ల మీదుగా ప్రయాణించి మరుసటి రోజు ఉదయం 9గంటల 50నిమిషాలుకు హౌరా చేరుతుంది.ఇది శుక్రవారం తప్ప మిగతా అన్ని రోజుల్లోను ఈ మార్గంలోనే ప్రయాణిస్తుంది.
*12305 ప్రయాణించు హౌరా రాజధాని ఎక్స్‌ప్రెస్ హౌరాలో మధ్యాహ్నం 02గంటల 5నిమిషాలకు బయలుదేరి బర్ధమాన్, మధుపూర్, పాట్నా, ముఘల్ సరై, అలహాబాద్, కాన్పూర్ ల మీదుగా ప్రయాణిస్తూ మరుసటి రోజు ఉదయం 10గంటలకు న్యూఢిల్లీ రైల్వే స్టేషన్ చేరుతుంది.ఈ రైలు కేవలం ఆదివారం మాత్రమే ఈ మార్గంలో ప్రయాణిస్తుంది.
*12306 ప్రయాణించు హౌరా రాజధాని ఎక్స్‌ప్రెస్ సాయంత్రం 4గణ్టల 55నిమిషాలకు బయలుదేరి కాన్పూర్, పాట్నా, మధుపూర్ లమీదుగా ప్రయాణిస్తూ మరుసటి రోజు మధ్యాహ్నం 12గంటల 15నిమిషాలకు హౌరా చేరుతుంది.

## కోచ్ల కూర్పు
*హౌరా రాజధాని ఎక్స్‌ప్రెస్ 12301/02 (వయా గయ) లో మొత్తం 10 మూడవ తరగతి ఎ.సి భోజీలు,5 రెండవ తరగతి ఎ.సి భోగీలు,2 మొదటి తరగతి ఎ.సి భోగీలు,1 పాంట్రీ కార్,2 జనరేటర్ భొగీలతో కలిపి మొత్తం 20 భొగీలుంటాయి.

*హౌరా రాజధాని ఎక్స్‌ప్రెస్ 12305/06 (వయా పాట్నా) లో మొత్తం 10 మూడవ తరగతి ఎ.సి భోజీలు,5 రెండవ తరగతి ఎ.సి భోగీలు,2 మొదటి తరగతి ఎ.సి భోగీలు,1 పాంట్రీ కార్,2 జనరేటర్ భొగీలతో కలిపి మొత్తం 20 భొగీలుంటాయి.

## ట్రాక్షన్
హౌరా రాజధాని ఎక్స్‌ప్రెస్ కు మొదటగా WDM-4 డీజిల్ లోకోమోటివ్ను ఉపయోగించేరవారు.ఈ డీజిల్ లోకోమొటివ్ సహాయంతో రైలు 115కిలో మీటర్ల అత్యధిక వేగాన్ని అందుకునేది.1971 లో హౌరా రాజధాని ఎక్స్‌ప్రెస్ యొక్క గరిష్ఠ వేగపరిమితిని 120కిలో మీటర్ల నుండి 130కిలో మీటర్లకు పెంచారు.దానివల్ల హౌరా రాజధాని ఎక్స్‌ప్రెస్ యొక్క ప్రయాణ సమయంమరింత తగ్గింది.1976 నాటికి హౌరా-ఢిల్లీ రైలుమార్గం పూర్తిస్థాయిలో విద్యుతీకరింపబడినప్పటికీ WDM-4 డీజిల్ లోకోమోటివ్ను ఉపయోగించారు.నాడు WDM-4 డీజిల్ లోకోమోటివ్లు అత్య్ధిక వేగంతో ప్రయాణించేలా రూపొందించడం వల్ల WDM-4 ను ఉపయోఅగించారు.తరువాతి కాలంలో WAP-1, WAP-2 లోకోమోటివలను ఉపయోగించారు.
ప్రస్తుతం హౌరా రాజధాని ఎక్స్‌ప్రెస్ కు హౌరా లోకోషెడ్ ఆధారిత WAP-7 లోకోమోటివ్ను ఉపయోగిస్తున్నారు, 
## ఇవి కూడా చూడండి
*చెన్నై రాజధాని ఎక్స్‌ప్రెస్
*ముంబై రాజధాని ఎక్స్‌ప్రెస్
*సికింద్రాబాద్ రాజధాని ఎక్స్‌ప్రెస్
*బెంగళూరు రాజధాని ఎక్స్‌ప్రెస్
*తిరువనంతపురం రాజధాని ఎక్స్‌ప్రెస్
## మూలాలు

## బయటి లింకులు
https://indiarailinfo.com/train/-train-new-delhi-howrah-rajdhani-express-via-patna-12306/1319/664/1

వర్గం:ఢిల్లీ రైలు రవాణా
వర్గం:ఉత్తర ప్రదేశ్ రైలు రవాణా
వర్గం:జార్ఖండ్ రైలు రవాణా
వర్గం:బీహార్ రైలు రవాణా
వర్గం:పశ్చిమ బెంగాల్ రైలు రవాణా
వర్గం:తూర్పు రైల్వే ఎక్స్‌ప్రెస్ రైళ్ళు